**ข่าวประชาสัมพันธ์การรับลงทะเบียนเบี้ยความพิการ ของเทศบาลตำบลไม้เรียง**

            ทั้งนี้  ตั้งแต่วันที่ 1  กรกฎาคม 2559  เป็นต้นไป  เทศบาลตำบลไม้เรียง ขอประชาสัมพันธ์ให้คนพิการที่มีความประสงค์ขอรับเงินเบี้ยความพิการ ที่ยังไม่ได้ลงทะเบียนมาก่อนหรือคนพิการที่ย้ายทะเบียนบ้านมาใหม่  ให้มาลงทะเบียนเพื่อแสดงความประสงค์ขอรับเบี้ยความพิการด้วยตนเอง หรือมอบหมายให้ผู้ดูแลยื่นคำขอแทนโดยแสดงหลักฐานการเป็นผู้แทนดังกล่าว  โดยให้ผู้ที่เชื่อถือได้รับรองสถานะของคนพิการแต่ต้องนำหลักฐานของคนพิการ  และผู้ดูแลคนพิการไปแสดงต่อเจ้าหน้าที่ด้วย  ได้ตั้งแต่วันที่ 1 กรกฎาคม 2559  เป็นต้นไป

             โดยมีหลักฐานตามที่ราชการกำหนด ณ  องค์กรปกครองส่วนท้องถิ่นที่ตนมีภูมิลำเนาตามทะเบียนบ้าน  เพื่อที่จะได้รับเงินเบี้ยความพิการในปีงบประมาณ 2559  ตามนัยข้อ 7 แห่งระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ.2553 ที่แก้ไขเพิ่มเติม (ฉบับที่ 2) พ.ศ.2559 เพื่อขอรับเบี้ยความพิการเป็นรายเดือน

              โดยเตรียมเอกสารหลักฐาน  ดังนี้

               1.  บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการตัวจริง  พร้อมสำเนา

               2.  ทะเบียนบ้านฉบับจริง  (ที่เป็นปัจจุบัน) พร้อมสำเนา

               3.  สมุดบัญชีเงินฝากธนาคารฉบับจริง  พร้อมสำเนา  สำหรับกรณีผู้ขอรับเบี้ยความพิการประสงค์ขอรับเงินเบี้ยความพิการผ่านบัญชีธนาคาร

              สอบถามรายละเอียดเพิ่มเติมได้ที่  **งานพัฒนาชุมชน สำนักปลัดเทศบาล เทศบาลตำบลไม้เรียง**

**โทร. 075 671263 , 0800465701**